Na osnovu čl. 69. stav (1), 70. stav (4), 72. st. (1) i (2) Zakona o visokom obrazovanju (“Službene novine Kantona Sarajevo”, broj: 36/22), čl. 111. stav (1), 114. stav (1), 117. i 118. st. (2) i (3) Statuta Univerziteta u Sarajevu, broj: 01-14-35-1/23 od 26.07.2023. godine, Odluke Vijeća Univerziteta u Sarajevu – Veterinarskog fakulteta, broj: 02-16-76-12/24 od 29.01.2024. godine, Vijeće Univerziteta u Sarajevu – Veterinarskog fakulteta objavljuje

**JAVNI KONKURS  
za izbor dekana (rukovodioca organizacione jedinice) Univerziteta u Sarajevu – Veterinarskog fakulteta za mandatni period 2024-2028. godina**

Za dekana (rukovodioca organizacione jedinice) može biti izabran kandidat koji treba da ispunjava sljedeće uvjete:

* da je državljanin Bosne i Hercegovine;
* da je u radnom odnosu sa punim radnim vremenom na organizacionoj jedinici Univerzitet u Sarajevu – Veterinarski fakultet;
* da je iz reda akademskog osoblja izabranog u naučnonastavno zvanje redovni profesor ili vanredni profesor;
* da je član Vijeća organizacione jedinice Univerzitet u Sarajevu - Veterinarski fakultet;
* da nije predsjednik ili član Upravnog odbora Univerziteta u Sarajevu;
* da nije politički angažiran u stranačkom rukovodstvu, zakonodavnoj, izvršnoj ili sudskoj vlasti bilo kojeg nivoa te u udruženjima/organizacijama iz oblasti sindikalnog organiziranja, kao i ostale funkcije čije je obnašanje ograničeno posebnim propisima, za vrijeme trajanja mandata;
* da nije osuđivan za krivično djelo ili da se protiv istog ne vodi krivični postupak.

Dekan (rukovodilac organizacione jedinice) se bira na mandatni period od četiri godine, sa mogućnošću još jednog uzastopnog izbora.

Uz svojeručno potpisanu Prijavu, kandidati su obavezni dostaviti:

1. Biografiju (CV) sa bibliografijom;
2. Opis naučnog i stručnog rada potpisan od strane kandidata;
3. Program rada za mandatni period potpisan od strane kandidata (u printanoj i elektronskoj formi);
4. Uvjerenje o državljanstvu – ne starije od 6 mjeseci (original ili ovjerena fotokopija);
5. Odluku Senata Univerziteta u Sarajevu o izboru u naučnonastavno zvanje redovnog ili vanrednog profesora (posljednji izbor u naučnonastavno zvanje) na organizacionoj jedinici Univerzitet u Sarajevu – Veterinarski fakultet (original ili ovjerena fotokopija);
6. Potvrdu da je u radnom odnosu s punim radnim vremenom na organizacionoj jedinici Univerzitet u Sarajevu - Veterinarski fakultet izdatu nakon objavljivanja Javnog konkursa u dnevnim novinama;
7. Potvrdu da je član Vijeća na organizacionoj jedinici Univerzitet u Sarajevu - Veterinarski fakultet izdatu nakon objavljivanja Javnog konkursa u dnevnim novinama.

Kandidati su obavezni potpisati prijavu na konkurs, biografiju sa bibliografijom i program rada za mandatni period.

Kandidati koji ispunjavaju uvjete za izbor dekana (rukovodioca organizacione jedinice), javno će prezentirati ponuđeni program rada na sjednici Vijeća Univerziteta u Sarajevu – Veterinarskog fakulteta.

Kandidat koji bude izabran za dekana dužan je dostaviti:

* Uvjerenje da nije osuđivan za krivično djelo i da se protiv istog ne vodi krivični postupak;
* Ovjerenu izjavu da se na istog ne odnosi član IX stav 1. Ustava Bosne i Hercegovine;
* Potpisane i ovjerene izjave od strane nadležne općinske službe ili notara, kojima kandidat potvrđuje:
* da nije politički angažiran u stranačkom rukovodstvu, zakonodavnoj, izvršnoj ili sudskoj vlasti bilo kojeg nivoa i sindikalnim organizacijama;
* da nije predsjednik ili član Upravnog odbora Univerziteta u Sarajevu.

Konkurs je objavljen u dnevnom listu „Dnevni avaz“, na internet stranici Univerziteta u Sarajevu – Veterinarskog fakulteta i internet stranici Univerziteta u Sarajevu.

Rok za prijavljivanje kandidata je 15 dana od dana objavljivanja konkursa.

Prijave sa potrebnom dokumentacijom se predaju u zatvorenoj koverti na protokol Univerziteta u Sarajevu – Veterinarskog fakulteta ili putem pošte (preporučeno) na adresu:

**UNIVERZITET U SARAJEVU – VETERINARSKI FAKULTET**

**Zmaja od Bosne br. 90, 71 000 Sarajevo**

sa naznakom

***"PRIJAVA NA JAVNI KONKURS ZA IZBOR DEKANA (RUKOVODIOCA ORGANIZACIONE JEDINICE) - NE OTVARAJ - ZA KOMISIJU"***

Nepotpune i neblagovremene prijave neće se uzimati u razmatranje. Konkursna dokumentacija se ne vraća.

Kontakt osoba: Sabrina Grbo, tel. 033 729 104, e-mail: [sabrina.grbo@vfs.unsa.ba](mailto:sabrina.grbo@vfs.unsa.ba)